Държавен вестник, бр. 18, 2010 г., стр. 4

СТР.  4	
Д Ъ Р Ж А В Е Н  В Е С Т Н И К 	
БРОЙ  18
предоставя на потребителя освен информацията 
по чл. 9 от Закона за предоставяне на финан­
сови услуги от разстояние и информация за:
1. общия размер на кредита и условията за 
усвояването му;
2. срока на договора за кредит;
3. стоката или услугата и нейната цена 
в брой – когато кредитът е под формата на 
разсрочено плащане за специфична стока или 
услуга и при свързани договори;
4. лихвения процент по кредита, условията 
за прилагането му и всеки индекс или референ­
тен лихвен процент, свързани с първоначалния 
лихвен процент, както и периодите, условията 
и процедурите за промяна на лихвения про­
цент; когато в зависимост от обстоятелствата 
се прилагат различни лихвени проценти, тази 
информация се предоставя за всички приложими 
лихвени проценти;
5. размера, броя и периодичността на по­
гасителните вноски, дължими от потребителя, 
и когато е необходимо, последователността, 
съгласно която вноските ще бъдат разпределени 
за погасяване на различни неизплатени суми, 
дължими при различни лихвени проценти, с 
цел изплащане на кредита;
6. годишния процент на разходите, пояснен 
чрез представителен пример;
7. общата сума, дължима от потребителя.
(11) При поискване от потребителя кредито­
рът му предоставя предварително и безвъзмездно 
екземпляр от проекта на договор за кредит. Ако 
към момента на поискването кредиторът не 
желае да пристъпи към сключване на договор 
за кредит, той може да откаже да предостави 
такъв екземпляр.
(12) При договор за кредит, съгласно който 
плащанията, направени от потребителя, не 
водят незабавно до съответстващо погасяване 
на общия размер на кредита, а се използват 
за формиране на средства при кредитора, в 
периоди и при условия, предвидени в догово­
ра за кредит или в допълнителен договор, в 
преддоговорната информация се посочва ясно и 
разбираемо, че за този вид договори за кредит 
не се предвижда гаранция от трето лице като 
обезпечение за погасяване на общия размер на 
кредита, усвоен по договора за кредит, освен 
когато такава гаранция е предоставена.
(13) Когато договорът за предоставяне на 
потребителски кредит е сключен по инициатива 
на потребителя чрез използването на средство 
за комуникация от разстояние по смисъла на 
Закона за предоставяне на финансови услуги от 
разстояние, което не позволява предоставяне 
на преддоговорната информация на хартиен 
или на друг траен носител, както и в случаите 
по ал. 10, кредиторът, съответно кредитният 
посредник, предоставя преддоговорната ин­
формация посредством формуляра по ал. 2 
незабавно след сключването на договора за 
потребителски кредит.
Чл. 6. Кредиторът, съответно кредитният 
посредник, предоставя подходящи разяснения 
на потребителите, позволяващи им да преце­
нят доколко предлаганият договор за кредит 
съответства на техните потребности и финан­
сово състояние, и разяснява преддоговорната 
информация по чл. 5, която трябва да бъде 
предоставена, основните характеристики на 
предлаганите продукти и въздействието, което 
могат да окажат върху потребителите, в т.ч. 
последиците в случай на просрочени плащания 
от страна на потребителя.
Чл. 7. (1) Разпоредбите на чл. 5, 6 и 8 не 
се прилагат по отношение на доставчици на 
стоки или услуги, действащи като кредитни 
посредници, когато дейността им като кредитни 
посредници не е основен предмет на тяхната 
търговска или професионална дейност. 
(2) В случаите по ал. 1 кредиторът предос­
тавя на потребителя пълната преддоговорна 
информация.
Раздел II
Предоставяне на преддоговорна информация 
при договори за овърдрафт
Чл. 8. (1) Преди потребителят да бъде 
обвързан от предложение или от договор за 
овърдрафт, кредиторът и когато е приложимо, 
кредитният посредник предоставят своевремен­
но на потребителя въз основа на изразените от 
него предпочитания и предлаганите от кредитора 
условия на договора необходимата информация, 
позволяваща сравняването на различните пред­
ложения за сключване на договор за овърдрафт 
за вземане на информирано решение.
(2) Информацията по ал. 1 се предоставя във 
формата на стандартен европейски формуляр 
за предоставяне на информация за договорите 
за овърдрафт съгласно приложение № 3. 
(3) Информацията по ал. 1, 2, 6 и 10 се 
предоставя на потребителя безвъзмездно, на 
хартиен или на друг траен носител, по ясен 
и разбираем начин, като всички елементи 
от информацията се представят с еднакъв по 
размер, вид и формат шрифт.
(4) Формулярът, съдържащ преддоговорна­
та информация по ал. 2, трябва да е изцяло 
попълнен от кредитора.
(5) Кредиторът предоставя преддоговорната 
информация на български език.
(6) При предоставяне на овърдрафт под 
формата на финансова услуга от разстояние 
кредиторът предоставя стандартния европейски 
формуляр по ал. 2.
(7) При използването на телефон като 
средство за комуникация или на друго сред­
ство за гласова комуникация от разстояние, 
когато потребителят поиска да получи неза­
бавно овърдрафт, доставчикът предоставя на 
потребителя освен информацията по чл. 9 от 
Закона за предоставяне на финансови услуги 
от разстояние и информация за:
1. общия размер на кредита;
2. лихвения процент по кредита, условията 
за прилагането му, всеки индекс или референ­
тен лихвен процент, свързан с първоначалния